คือมีปัญหาเรื่องการตื่นเต้น กังวลมากโดยไม่ทราบสาเหตุเวลาจะมีเพศสัมพันธ์ครับอาการที่พบคือ-มือสั่น ตัวสั่น,อวัยวะเพศไม่แข็งตัว,แน่นหน้าอกแต่ถ้าเป็นเวลาตื่นนอนก็จะแข็งตัว หรือเวลาทั่วไป จะตื่นตัวได้โดยไม่มีสิ่งกระตุ้นอยากทราบว่าจะรักษายังไงดีครับ หรือมียาตัวไหน แก้อาการนี้ได้บ้างครับ
สวัสดีค่ะ อวัยวะเพศไม่แข็งตัวขณะจะมีเพศสัมพันธ์ อาจมีสาเหตุจาก1.สาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศ2.สาเหตุทางจิตใจ เช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็กซึ่งจากประวัติที่ให้มา ก็ค่อนข้างชัดเจนว่าน่าจะเกี่ยวกับภาวะทางจิตใจ ที่ตื่นเต้นและกังวลมากจนเกินไปแนะนำไปพบแพทย์ทั่วไป หรือศัลยแพทย์ด้านทางเดินระบบปัสสาวะ เพื่อปรึกษาเกี่ยวกับภาวะอวัยวะเพศในชายไม่แข็งตัว เพื่อดูว่ามีสาเหตุทางกายหรือไม่ ถ้าเป็นสาเหตุทางใจนั้น อาจต้องเปิดใจพูดคุยกับผู้ที่เราจะมีเพศสัมพันธ์ด้วยเพื่อให้เกิดความผ่อนคลาย ร่วมกับปรับทัศนคติทางเพศ และควรพักผ่อนให้เพียงพอก่อนที่จะมีเพศสัมพันธ์กับแฟน ทำอารมณ์สบายๆไม่ต้องเครียดการดูแลตนเอง ควรดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองนะคะ